OpenLLM-France/wikimedia huggingface dataset:
# Codinac

Codinac és una masia que es troba vers el sector de llevant de la vila de Torelló, però que pertany al terme de Santa Maria de Corcó tot i que la seva capella depèn de la parròquia de Sant Feliu de Torelló. Fou reformada al segle xvi segons indica la llinda del portal (1564). Al segle següent, al 1615(?), l'hereu del mas Miquel Codinach va fer construir una capella a pocs metres de la casa, la qual era dedicada a Sant Ferriol, però, actualment, es coneix més per la capella de la Concepció. Aquest mas era, doncs, un mas benestant, fet que podem comprovar encara avui per l'estructura que presenta.
Masia de planta rectangular coberta a dues vessants amb el carener perpendicular a la façana orientada a migdia. Aquesta té un bonic portal adovellat amb la dovella central decorada. Malauradament es troba mutilat per les galeries sostingudes per pilars que s'obren a nivell del primer i segon pis. Les del segon pis són de menys alçada i les del primer presentes les llindes dels portals decorades. A la part dreta dels porxos s'hi adossa un cos que desmereix l'antiga estructura. A tramuntana sobresurt una eixida a nivell de primer pis. Hi ha dos portals que tanquen la lliça situats a la part dels porxos. Construcció feta de pedra arrebossada.

## Referències

* 1 2 «Mas Codinach». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Gueórguievka (Khabàrovsk)

* Per a altres significats, vegeu «Gueórguievka».
Gueórguievka (en rus: Георгиевка) és un poble del krai de Khabàrovsk, a Rússia, que el 2012 tenia 1.399 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Guevara

«Guevara» té aquests significats:
* Guevara (castellà) o Gebara (basc), localitat a la província d'Àlaba
* Alfredo Guevara, intel·lectual cubà
* Amado Guevara (Tegucigalpa, 1976), futbolista hondureny que ocupa la posició de migcampista
* Ernesto Guevara o Che Guevara (Rosario, Argentina, 1928 - La Higuera, Bolívia, 1967), polític, guerriller, escriptor i metge argentí-cubà
* Gerardo Guevara (Quito, 1930), compositor equatorià
* Innico Maria Guevara-Suardo (Nàpols, 1744 - Catània, 1814), lloctinent del Gran Mestre de l'Orde de l'Hospital
* Luis Ricardo Guevara Mora (1961), futbolista salvadorenc
* Miguel de Guevara (Nova Espanya, ~1585 — ~1646), frare agustí, poeta i filòleg
# Guewenheim

Guewenheim (en alsacià Gaiwene) és un municipi francès, situat a la regió del Gran Est, al departament de l'Alt Rin. L'any 2006 tenia 1.205 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 758 | 778 | 833 | 877 | 1.140 | 1.176 |

## Administració

Llista d'alcaldes :
| Període | Identitat | Partit |
| 2001- | Jean-Luc Barberon | |
# Guerech de Bretanya

Guerech de Bretanya fou comte de Nantes i duc de Bretanya de 981 a 988.

## Biografia

Era fill segon il·legítim d'Alan II de Bretanya i de la noble Judit (concubina d'Alan II). Es va criar a l'abadia de Saint-Benoît-sur-Loire prop d'Orleans. El 981 a la mort del seu germanastre Gualter I, bisbe de Nantes, el seu germà Hoel I de Bretanya i comte de Nantes el va fer elegir al seu lloc però mentre anava a Tours per a ser consagrat, Hoel I fou assassinat; Guerech va retornar i es va fer proclamar comte de Nantes. Sembla que mai fou consagrat però va romandre bisbe i comte tot i que mai va exercir el sacerdoci.
Va continuar la lluita iniciada pel seu germanastre contra el comte de Rennes Conan I de Bretanya. Guerech va signar un tractat amb el comte Guillem IV de Poitiers que li va confirmar les possessions que tenia al sud de Loira — els pagi d'Herbauges, de Tiffauges i de Mauges — obtinguts pel seu pare Alan II de Bretanya eñ 942. Guerech va anar llavors (983) a la cort del rei de França Occidental Lotari i li va fer homenatge; a la tornada es va aturar a la cort del comte Jofré I d'Anjou.
Conan I era acusat segons la Crònica de Nantes de l'assassinat d'Hoel I, i temia una aliança entre el comte de Nantes i el comte d'Anjou en contra seva. Per això va convèncer el metge de Guerech, Heroic de Redon, que era abat de l'abadia de Saint-Sauveur de Redon, d'enverinar al duc. Guerech va morir doncs prematurament com el seu germà, l'any 988 i fou inhumat a l'abadia de Saint-Sauveur de Redon. La seva esposa Aremburga, dame d'Ancenis, li va donar un únic fill conegut com a Alan de Bretanya, qui només li va sobreviure dos anys.

## Enllaços externs

La seva vida és coneguda principalment a través de la Crònica de Nantes compilada al segle xi, accessible en línia a Gallica, presentada i anotada per René Merlet

## Bibliografia

* André Chédeville & Noël-Yves Tonnerre, La Bretagne féodale s. XIe-XIIIe. Ouest-France, Université Rennes (1987) ISBN 27-37300-14-2.
* Naissance de la Bretagne. Géographie historique et structures sociales de la Bretagne méridionale (Nantais et Vannetais) de la fin du s. VIIIe à la fin du s. XIIe, Noël-Yves Tonnerre Presses de l'Université d'Angers, Angers (1994) ISBN 2903075589 Error en ISBN: suma de verificació no vàlida.
# Guerech

Guerech és el nom dels següents personatges:
* Guerech de Bretanya, comte de Nantes i duc de Bretanya de 981 a 988
* Guerech II de Cornualla, bisbe de Nantes
# Hadromys humei

Hadromys humei és una espècie de mamífer rosegador de la família dels múrids. És endèmic del nord-est de l'Índia, on viu a altituds d'entre 900 i 1.300 msnm. Es tracta d'un animal nocturn i excavador. El seu hàbitat natural són els boscos tropicals. Està amenaçat per la destrucció i fragmentació del seu medi a conseqüència de la caça i els incendis. L'espècie fou anomenada en honor de l'ornitòleg britànic Allan Octavian Hume.

## Referències

* ↑ Molur, S.; Laginha Pinto Correia, D. Hadromys humei. UICN 2016. Llista Vermella d'espècies amenaçades de la UICN, edició 2016, consultada el 25 desembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 200-201. ISBN 978-0801893049.
# Hadronyche

Hadronyche és un gènere d'aranyes migalomorfes de la família dels atràcids (Atracidae). Es endèmica d'Austràlia.
Algunes espècies tenen un verí mortal per als humans, molt similar al del seu parent Atrax robustus, amb la qual també han compartit el nom comú d'"aranya de teranyina d'embut australiana". Algunes altres espècies d'aquest gènere com a H. modesta no són mortals per a humans i només produeixen efectes lleus. La picada pot ser tractada efectivament amb el mateix antiverí usat per mossegades d' Atrax robustus.

## Llista d'espècies

Segons el World Spider Catalog 11.5 hi ha les següents espècies:
* Hadronyche adelaidensis (Gray, 1984) – Austràlia Meridional
* Hadronyche alpina Gray, 2010 – Nova Gal·les del Sud, Territori de la Capital Australiana
* Hadronyche annachristiae Gray, 2010 – Nova Gal·les del Sud
* Hadronyche anzses Raven, 2000 – Queensland
* Hadronyche cerberea L. Koch, 1873 (espècie tipus) – Nova Gal·les del Sud
* Hadronyche emmalizae Gray, 2010 – Nova Gal·les del Sud
* Hadronyche eyrei (Gray, 1984) – Austràlia Meridional
* Hadronyche flindersi (Gray, 1984) – Austràlia Meridional
* Hadronyche formidabilis (Rainbow, 1914) – Queensland, Nova Gal·les del Sud
* Hadronyche infensa (Hickman, 1964) – Queensland, Nova Gal·les del Sud
* Hadronyche jensenae Gray, 2010 – Victòria (Austràlia)
* Hadronyche kaputarensis Gray, 2010 – Nova Gal·les del Sud
* Hadronyche lamingtonensis Gray, 2010 – Queensland
* Hadronyche levittgreggae Gray, 2010 – Nova Gal·les del Sud
* Hadronyche lynabrae Gray, 2010 – Nova Gal·les del Sud
* Hadronyche macquariensis Gray, 2010 – Nova Gal·les del Sud
* Hadronyche marracoonda Gray, 2010 – Nova Gal·les del Sud, Territori de la Capital Australiana
* Hadronyche mascordi Gray, 2010 – Nova Gal·les del Sud
* Hadronyche meridiana Hogg, 1902 – Nova Gal·les del Sud, Victòria (Austràlia)
* Hadronyche modesta (Simon, 1891) – Victòria (Austràlia)
* Hadronyche monaro Gray, 2010 – Nova Gal·les del Sud
* Hadronyche monteithi Gray, 2010 – Queensland
* Hadronyche nimoola Gray, 2010 – Nova Gal·les del Sud, Territori de la Capital Australiana
* Hadronyche orana Gray, 2010 – Nova Gal·les del Sud
* Hadronyche pulvinator (Hickman, 1927) – Tasmània
* Hadronyche raveni Gray, 2010 – Queensland
* Hadronyche tambo Gray, 2010 – Victòria (Austràlia)
* Hadronyche valida (Rainbow & Pulleine, 1918) – Queensland, Nova Gal·les del Sud
* Hadronyche venenata (Hickman, 1927) – Tasmània
* Hadronyche versuta (Rainbow, 1914) – Nova Gal·les del Sud
* Hadronyche walkeri Gray, 2010 – Nova Gal·les del Sud

## Referències

* ↑ «Gen. Hadronyche L. Koch, 1873». World Spider Catalog. [Consulta: 11 març 2016].

## Enllaços externs

* (anglès) World Spider Catalog: Hadronyche L. Koch, 1873 en la família Atracidae +base de dades
# Hadrià de Tir

Hadrià (en grec antic: Ἀδριανός, llatí: Hadrianus) va ser un orador i rètor de l'antiga Grècia natural de Tir que va florir sota els emperadors Antoní Pius i Còmmode, al segle ii.
Va ser deixeble del cèlebre Herodes Àtic, i va obtenir una càtedra de filosofia a Atenes encara en vida del seu mestre, cosa que no va fer perillar l'amistat que es tenien. Herodes Àtic el considerava excel·lent en els seus discursos, i Adrià va mostrar el seu agraïment en el discurs funerari que va fer davant de les cendres d'Herodes. Sembla, però, que no era gaire modest: el seu primer discurs públic començava amb una lloança a si mateix, i els vestits que portava eren magnífics i luxosos.
Antoní Pius en una visita a Atenes va conèixer Adrià, el va convidar a Roma i el va honorar amb la seva amistat. Després de la mort d'Antoní Pius va ser secretari privat de Còmmode. Va morir a Roma a 80 anys, no més tard del 192. La Suda li atribueix diverses obres, de les quals només es conserven tres discursos.

## Referències

* ↑ [https://quod.lib.umich.edu/m/moa/acl3129.0001.001/36?rgn=full+text;view=image;q1=AdrianusSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 21-22. ]
# Hashcash

Hashcash és una proposta realitzada per Adam Back en 1997 per combatre el correu escombraries o spam. Més recentment es coneix per haver inspirat el mecanisme de prova de treball emprat en Bitcoin.

## Estratègia

L'estratègia que segueix és establir un mecanisme ràpid de verificació de que qui ha enviat un missatge té el suficient interès per enviar-que està disposat a "pagar" amb temps de CPU per posar una marca que demostri que no ho mana simplement perquè no costa res. D'aquesta manera els que vulguin enviar grans volums de spam hauran de dedicar alts costos d'operació, dissuadint-los o almenys limitant les seves actuacions.

## Implementació

Per implementar aquesta estratègia es fan servir problemes matemàtic complexos la solució es verifica amb facilitat. Com per exemple: Càlcul d'arrels quadrades de nombres grans, o trobar col·lisions parcials de hash.
Per usar aquesta tècnica en els sistemes de correu s'han desenvolupat plug-ins que insereixen capçaleres X-hashcash en els missatges de forma similar a la següent:
    X-Hashcash: 0:030626:adam@cypherspace.org:238923ef39238392a9
Aquests valors es calculen, a partir de la data, l'adreça de correu de l destinatari (si són múltiples caldrà inserir múltiples capçaleres X-hashcash) i un nombre de versió juntament amb algun valor aleatori. Això es realitza quan es mana el correu aprofitant que el correu no és interactiu en temps real. El cost per a la generació del codi se sol dimensionar perquè tardi uns segons en un equip mitjà. D'aquesta manera es penalitza més a qui té una màquina lenta.

## Problemes

Verificar la capçalera per a cada correu implica canviar els servidors de correu. A part d'això, si algú amb un sniffer captura capçaleres X-Hashcash, res li impediria enviar un missatge a cadascun dels destinataris aprofitant la durada dels salconduits ja generats.
L'emmagatzematge dels hashes per a tants destinataris suposa un cost de càlcul i les llistes de correu tindrien sobrecàrregues, al enviar missatges a cada destinatari. Per això els usuaris han de comprovar el hashcash amb la direcció de la llista i no el de cada membre.

## Referències

* ↑ «A partial hash collision based postage scheme». Hashcash.org. [Consulta: 13 octubre 2014].
* ↑ «Hashcash - A Denial of Service Counter-Measure». hashcash.org, 01-08-2002.
* ↑ «hashcash - hashcash anti-spam / denial of service counter-measure tool» (Txt). Hashcash.org.
* ↑ «Hashcash proof-of-work paper». Hashcash.org.
* ↑ «Hashcash FAQ». Hashcash.org, 26-06-2003.
* ↑ Dwork, Cynthia; Naor, Moni «Pricing via Processing or Combatting Junk Mail». Advances in Cryptology - Crypto '92. Springer, 740, 18-05-2001, pàg. 139–147. DOI: 10.1007/3-540-48071-4_10.

## Bibliografia

* Metodologia per a la incorporació de mesures de seguretat en sistema d'informació de gran implantació. Confiança dinàmica distribuïda i regulació del nivell de servei per a sistemes i protocols d'Internet. Juan Jesús Muñoz Esteban. Tesi Doctoral 2004

## Vegeu també

* Blockchain
* NFT
# Hermann Knaus

Hermann Knaus, ginecòleg austríac (Sankt Veit an der Glan, 1892 - Graz, 1970). Autor d'un mètode anticonceptiu, junt amb el metge japonès Kyusaku Ogino, que porta el nom d'ambdós. Publicà els resultats de nombrosos treballs sobre els mecanismes fisiològics de la reproducció humana.

## Vegeu també

* Planificació familiar natural

## Referències

* ↑ «Hermann Knaus» (en castellà).
# Hermann Kober

Hermann Kober (Bytom, 1 de febrer de 1888 - Birmingham, 4 d'octubre de 1973) va ser un matemàtic jueu alemany que va emigrar a Anglaterra.

## Vida i Obra

Kober va fer els estudis secundaris a Breslau i va començar els estudis universitaris a la universitat de Breslau en la qual es va doctorar el 1911 sota la direcció d'Adolf Kneser amb una tesi sobre el càlcul de variacions. Tot i així, va estar uns quants semestres a la universitat de Göttingen on va seguir els cursos d'Edmund Landau.
A partir de 1911 va ser professor del institut d'ensenyament secundari Johannes Gymnasium de Breslau en el qual va tenir com a deixeble Wolfgang Fuchs a qui va convèncer de dedicar-se a les matemàtiques. La seva docència es va acabar abruptament el 1934 ja que les lleis del govern nazi el van impedir seguir sent professor per la seva ascendència jueva. Durant uns anys va sobreviure donant classes en escoles jueves.
El 1939, gràcies al suport de Godfrey Harold Hardy, va obtenir una beca de recerca de la universitat de Birmingham on va ser investigador fins al 1943. Durant la Segona Guerra Mundial i per encàrrec del Almirallat Britànic, es va dedicar a fer una enciclopedia de representacions conformes en cinc volums, que es va publicar el 1957 en forma de llibre (dos volums).
Des del 1943, i fins a la seva jubilació el 1962, va ser professor d'un institut de Birmingham de la fundació rei George VI.
Malgrat no haver exercit mai un càrrec universitari, Kober va ser un actiu investigador en el camp de les funcions especials, l'anàlisi real, la teoria de l'aproximació i la diferenciació i integració fraccionades. En aquest darrer camp, és recordat (juntament amb Arthur Erdélyi, un altre jueu emigrat a Gran Bretanya) per haver definit l'operador d'Erdelyi-Kober (1940) en desenvolupar l'integral de Riemann-Liouville.

## Referències

* ↑ Fuchs, 1975, p. 185.
* ↑ Anderson, Drasin i Sons, 1998, p. 1472.
* ↑ Mason, 2019, p. 93.
* ↑ Sánchez Muñoz, 2011, p. 12.

## Bibliografia

* Anderson, J.Milne; Drasin, David; Sons, Linda R. «Wolfgang Heinrich Johannes Fuchs (1915-1997)» (en anglès). Notices of the American Mathematical Society, Vol. 45, Num. 11, 1998, pàg. 1472-1478. ISSN: 0002-9920.
* Fuchs, W.H.J. «Hermann Kober» (en anglès). Bulletin of the London Mathematical Society, Vol. 7, Num. 2, 1975, pàg. 185-190. DOI: 10.1112/blms/7.2.185. ISSN: 1469-2120.
* Mason, Ali. Advanced Differential Equations (en anglès). ED-Tech Press, 2019. ISBN 978-1-83947-389-0.
* Sánchez Muñoz, José Manuel «Génesis y desarrollo del Cálculo Fraccional» (en castellà). Pensamiento Matemàtico, Num. 1, 2011, pàg. 1-15. ISSN: 2174-0410.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.

## Enllaços externs

* O'Connor, John J.; Robertson, Edmund F. «Hermann Kober» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Herit

Herit va ser una princesa egípcia de la XV Dinastia, durant el Segon Període Intermedi. Probablement era filla del governant hics Apepi, un dels reis més important de la dinastia.
Herit en jeroglífic :
Els noms del rei i d'Herit apareixen al fragment d'un atuell de pedra trobat en una tomba tebana (tomba ANB) excavada per Howard Carter, a vegades considerada com la del rei Amenofis I. Aquesta troballa va portar a especular que Herit potser es podria haver casat amb un rei tebà de la XVII dinastia. L'atuell, tanmateix, podria haver estat un objecte saquejat d'Àvaris després de l'eventual victòria sobre els hicsos d'Amosis I.
Al recipient, Herit hi apareix amb el títol de Filla del Rei. El seu nom està escrit en un cartutx, un privilegi no atorgat a tots els membres de la família reial. No se'n sap res més. Aquest fragment s'atuell de pedra es troba avui al Museu Metropolità de Nova York (21.7.7).

## Referències

* ↑ Grimal, 1988, p. 189.
* ↑ Carter, 1916, p. 152, pl. XXI.1.
* ↑ Hayes, 1959, p. 6, fig. 2.

## Vegeu també

* La dona a l'Antic Egipte.

## Bibliografia

* Carter, Howard «Report on the tomb of Zeser-ka-ra Amenhetep I, discovered by the Earl of Carnavon in 1914» (en anglès). Journal of Egyptian Archaeology, 3, 2/3, 1916, pàg. 147-154. DOI: 10.2307/3853752. JSTOR: https://www.jstor.org/stable/3853752.
* Grimal, Nicolas. A history of ancient Egypt Wiley-Blackwell (en anglès). Librairie Arthéme Fayard, 1988.
* Hayes, William C. The Scepter of Egypt II (en anglès). Metropolitan Museum of Art, 1959. ISBN 0-87099-580-4.
# Herihor

Herihor fou un militar egipci, del temps de Ramsès XI. Era d'origen libi i va aconseguir arribar a una posició destacada. Va utilitzar l'exèrcit per mantenir l'orde en el regnat de Ramsès XI i finalment fou l'encarregat d'expulsar a Paneshy, el virrei de Núbia que dominava Tebes, cap al sud.
Llavors va esdevenir tant poderós que es va formar un triumvirat en el qual van participar Herihor, nomenat gran sacerdot d'Amon i amb control de l'Alt Egipte, i Esmendes, un poderós governador de Tanis, que controlava el Delta. Estava casat amb Nodjmet que se suposa que era la germana (o filla) de Ramsès XI. Herihor va agafar el títol reial a la zona de Tebes, però reconeixent a Ramsès XI, i va morir almenys dos anys abans que el faraó. Va governar uns sis anys (vers 1080 - 1074 aC).
Generalment es considerava que el seu successor fou el seu gendre Piankh o Piankhi però darrerament ha sorgit la teoria que en realitat Herihor era gendre i successor de Piankh.

## Nota

* ↑ Karl Jansen-Winkeln, Das Ende des Neuen Reiches, ZAS 119 (1992), pp.22-37

## Vegeu també

* Llista de djatis de l'antic Egipte
# Heritage Hills

«Heritage Hills» té aquests significats:
* Heritage Hills (Colorado)
* Heritage Hills (Nova York)
# Halichoeres chlorocephalus

Halichoeres chlorocephalus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Papua Nova Guinea.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Hande Kader

Hande Kader era una dona transsexual turca políticament activa. Kader era coneguda com a cara visible de la comunitat LGBT després d'haver estat fotografiada al capdavant de la resistència contra la policia que el 2015 reimprimia l'acte de l'Orgull Gai a Istanbul. L'agost de 2016 la seva companya de pis Davut Dengiler va informar que havia desaparegut quan no va tornar a casa la setmana següent. El seu cos es va trobat violat, mutilat i cremat per la vora de la carretera de la zona alta de Zekeriyaköy el 12 d'agost de 2016. Tot i ser brutalment mutilada, Dengiler va poder identificar el cos de Kader gràcies als protèsics al dipòsit de la ciutat.
Kader treballava com a treballadora sexual, i va ser vista per última vegada entrant al cotxe d'un client. Tenia 23 anys quan va morir. La causa oficial de la mort encara no s'ha fet pública, però s'ha especulat àmpliament que Kader va ser immolada amb vida. Els informes també indiquen que després de la mort del seu cadàver va ser incendiat, possiblement per evitar la identificació de l'autor o autors. Després de la seva mort, nasqué un clamor públic i es van produir protestes contra el maltractament de les persones trans en la societat turca.

## Referències

* ↑ Shafak, Elif (2016-08-23)
* 1 2 Arslan, Rengin (2016-08-21)
* 1 2 Jones, Stephen (2016-08-20)
* 1 2 Siese, abril (2016-08-20)
* ↑ Harvard, Sarah (2016-08-19)
* ↑ "Hande Kader: Outcry in Turkey over transgender woman's murder"
* 1 2 "Assassinat d'Hande Kader, icône LGBT: manifestation "pour la justice" à Istanbul"
* ↑ "Hundreds protest over murder of trans woman in Istanbul"
* ↑ Burke, Dave (2016-08-20)
* ↑ "Turchia, l'orribile morte di Hande Kader, icona Lgbt del Gay Pride vietato a Istanbul"
# Herbert Federer

Herbert Federer (Viena, 23 de juliol de 1920 - Providence, 21 d'abril de 2010) va ser un matemàtic estatunidenc nascut a Àustria.
Federer va passar la seva infància i joventut a Viena fins que el 1938 va emigrar als Estats Units i no va tornar mai més a Europa. Va començar els estudis universitaris a la universitat de Califòrnia a Santa Barbara, però aviat va ser transferit a Berkeley on es va graduar en matemàtiques el 1942 i va obtenir el doctorat el 1944 amb una tesi de topologia sobre l'àrea de les superfícies. Després de treballar al laboratori de recerca militar d'Aberdeen (Maryland) els últims anys de la Segona Guerra Mundial, el 1945 va ser nomenat professor de la universitat de Brown on va fer tota la seva carrera acadèmica fins que es va retirar el 1985, passant a ser professor emèrit.
El 1958, John Forbes Nash va enviar un article a publicació a Annals of Mathematics coincidint amb el seu trastorn mental. L'article versava sobre el teorema d'immersió de Nash. La revisió de l'article (que en el seu format original era impublicable) li va correspondre a Federer qui el va redactar pràcticament de nou: la redacció final publicada és bàsicament deguda a Federer.
Federer és recordat per les seves originals i profundes aportacions a la teoria de l'àrea de les superfícies i a la teoria de la mesura geomètrica. En aquest segon camp va publicar l'influent llibre Geometric Measure Theory (1969) reeditat nombroses vegades i que encara continua sent font d'inspiració de joves matemàtics.

## Referències

* ↑ Fleming i Ziemer, 2014, p. 2.
* ↑ Parks, 2012, p. 623.
* ↑ Krantz, 2002, p. 97.
* ↑ Fleming i Ziemer, 2014, p. 3.
* ↑ Parks, 2012, p. 626.
* ↑ Parks, 2012, p. 627.

## Bibliografia

* Fleming, Wendell H.; Ziemer, William P. «Herbert Federer 1920-2010» (en anglès). Biographical Memoirs, 2014, pàg. 1-14. ISSN: 0077-2933.
* Krantz, Steven G. Mathematical Apocrypha (en anglès). Mathematical Association of America, 2002. ISBN 0-88385-539-9.
* Parks, Harold «Remembering Herbert Federer (1920–2010)» (en anglès). Notices of the American Mathematical Society, Vol. 59, Num. 5, 2012, pàg. 622-631. ISSN: 0002-9920.

## Enllaços externs

* O'Connor, John J.; Robertson, Edmund F. «Herbert Federer» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Herbert Federer». National Academy of Sciences. [Consulta: 21 gener 2023]. (anglès)